Estyle gothique
L'estyle gothique est eun art qui se développit à coumenchier du XIIe sièc'e en partanche du nord de la France (oû Méyen Âge, nos soulait appeler ch't art francigenum opus, ch'est-à-savei' « art français ») et fut engignié à l'orène pou' l'art r'ligieux chrétien, cad'e yoù i' s'étendit dans tout l'Occhident devant que d'en eissi' p'tit-à-p'tit pou' fini' par êt'e adopté meîme dans des contextes non-r'ligieux, jusqu'à deveni' eune esthétique coumeune à toute la sochiété médiévale occhidentale.

L'art gothique naquit mais que l'art roman peût êt'e dépassé, ch'est-à-savei' mais que nos peût apporter la leumière dans les églises, et don' mais que nos fût en meseure de pouvei' ouvri' de larges fenêt'es dans les murs. Ch't avanchie fut rendue possib'e en 1095, annèye yoù l'abbé Suger inventit à Saint-Denis la crouésie d'ogive, eune technique neuve qui allouait d'épargnier que les murs seuls eussent à supporter tout le pouéds de la voûte sus en dûsant chu pouéds devé's les quat'es colounes d'ang'e de la plèche. Ch'te invention permint de faire monter reide haut l's églises et de pouvei' taillier des fenêt'es ben pus fènement, chou qui fut fait d'aveure. 
 
Architectuthe
Chrêtchiannisme